aerodrom
Store norske leksikon,Teknologi og industri,Transport,Luftfart,Flyplasser,Flyplassbegreper
Aerodrom er en samlebetegnelse på steder hvor luftfartøy kan lette og lande. Begrepet omfatter lufthavner, flyplasser, flystriper, flystasjoner, sjøflyhavner og helikopterplasser, uavhengig av om det drives sivil eller militær luftfart eller om det er snakk om passasjertrafikk eller frakt.
I luftfart er det i dag primært den internasjonale, sivile, FN-baserte luftfartsorganisasjonen ICAO, som bruker begrepet i sine dokumenter ved beskrivelsen av lufthavner, flyplasser, flystriper og sjøflyhavner. Videre er begrepet en juridisk fellesnevner i noen land for lufthavner, flyplasser, flystriper og sjøflyhavner.I enkelt østeuropeiske språk brukes ordet aerodrom i stedet for flyplass. Begrepet er ellers lite brukt i dagligtale innen luftfart i dag. Les mer i Store norske leksikon lufthavn